**LĪGUMS**

**Par apliecinājuma kartes izstrādi un būvdarbu veikšanu ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī**

Daugavpilī 2018.gada 22.augustā

**Pašvaldības akciju sabiedrība “Daugavpils siltumtīkli”**, reģistrācijas Nr.41503002945, juridiskā adrese: 18.novembra iela 4, Daugavpils, LV-5401, Latvija, turpmāk saukta PASŪTĪTĀJS, tās **valdes locekļa Jevģenija Oļenova** personā, kurš darbojas uz iestādes nolikuma pamata no vienas puses,

**UAB “GANDRAS ENERGOEFEKTAS”**, mītnes valsts reģistrācijas Nr.155909013, juridiskā adrese: Veteranu gatve 5, Visaginas, LT-31114, Lietuva, turpmāk saukta UZŅĒMĒJS, tās **vadītāja, kuram ir tiesības juridiskās personas vārdā noslēgt darījumu, Dmitrij Podčernin** personā, no otras puses, abi kopā turpmāk saukti Puses,

pamatojoties uz Daugavpils pilsētas domes iepirkuma komisijas 2018.gada 8.augusta lēmumu (iepirkumu komisijas sēdes protokols Nr.7) atklāta konkursa “Apliecinājuma kartes izstrāde un būvdarbi ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī”, identifikācijas Nr.DPD 2018/70, noslēdza šādu Līgumu:

1. **Līguma priekšmets**
   1. PASŪTĪTĀJS uzdod, bet UZŅĒMĒJS pret atlīdzību ar saviem spēkiem un saviem darba rīkiem, ierīcēm un materiāliem, atbilstoši Līguma nosacījumiem un Latvijas Republikā spēkā esošo normatīvo aktu un PASŪTĪTĀJA būvobjektā spēkā esošo iekšējo normatīvo aktu prasībām uzņemas izstrādāt apliecinājuma karti un veikt būvdarbus ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī (turpmāk tekstā – Darbi). Darbus veic saskaņā ar PASŪTĪTĀJA pievienoto tehnisko specifikāciju (Līguma pielikums Nr.1) (turpmāk tekstā – Tehniskā specifikācija), UZŅĒMĒJA iesniegto tehnisko piedāvājumu (Līguma pielikums Nr.2) (turpmāk tekstā – Tehniskais piedāvājums), UZŅĒMĒJA iesniegto finanšu piedāvājumu (Līguma pielikums Nr.3) (turpmāk tekstā – Finanšu piedāvājums), UZŅĒMĒJA iesniegto galvenā personāla sarakstu (Līguma pielikums Nr.4) (turpmāk tekstā – Galvenā personāla saraksts), PASŪTĪTĀJA pievienotiem Līguma saistību izpildes nodrošinājuma noteikumiem (Līguma pielikums Nr.5) (turpmāk tekstā – Līguma saistību izpildes nodrošinājuma noteikumi), PASŪTĪTĀJA pievienotiem Līguma garantijas laika nodrošinājuma noteikumiem (Līguma pielikums Nr.6) (turpmāk tekstā – Līguma garantijas laika nodrošinājuma noteikumi). Līguma pielikumi ir neatņemamas Līguma sastāvdaļas.
   2. Dotā Līguma ietvaros būvdarbu izpildes vieta ir 18.novembra iela 2, Daugavpilī (turpmāk tekstā – Būvobjekts).
   3. Darbi sevī ietver visus Līgumā un Līguma pielikumos noteiktos objekta izbūvei nepieciešamos projektēšanas darbus, būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, ieregulēšanu, palaišanu, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma vai Līguma pielikumiem.
   4. UZŅĒMĒJS, parakstot Līgumu, apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. UZŅĒMĒJS apliecina, ka Darbi ir realizējami un ka Finanšu piedāvājumā ir iekļauti visi UZŅĒMĒJA ar Darbu pilnīgu paveikšanu atbilstoši Līguma pielikumiem saistītie izdevumi.
2. **Līguma cena un norēķinu kārtība**
   1. Līguma cena par Līgumā noteiktajiem pienācīgi izpildītajiem Darbiem tiek noteikta 549999,00EUR (*pieci simti četrdesmit deviņi tūkstoši deviņi simti deviņdesmit deviņi euro 00 centi*) bez PVN (turpmāk tekstā – Līguma cena). Pievienotās vērtības nodoklis tiek aprēķināts un maksāts atbilstoši Pievienotās vērtības nodokļa likumā noteiktajai kārtībai un citiem Latvijas Republikas spēkā esošajiem normatīvajiem aktiem.
   2. Līguma cena sevī ietver apliecinājuma kartes izstrādi, saskaņošanu un nodošanu, izmantojamos būvniecības izstrādājumus, iekārtas, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, iespējamos nodokļus, izņemot PVN, un nodevu maksājumus valsts un pašvaldības budžetos un citus maksājumus, kas būs jāizdara UZŅĒMĒJAM, lai pienācīgi un pilnībā izpildītu Darbus.
   3. Finanšu piedāvājumā norādītā cena paliek nemainīga visu Līguma darbības laiku.
   4. UZŅĒMĒJS pēc Darbu nodošanas-pieņemšanas akta parakstīšanas iesniedz PASŪTĪTĀJAM rēķinu par veiktajiem Darbiem.
   5. PASŪTĪTĀJS pārskaita Līguma cenas summu uz UZŅĒMĒJA norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
      1. PUSES ir parakstījušas Darbu nodošanas-pieņemšanas aktu;
      2. UZŅĒMĒJS ir iesniedzis PASŪTĪTĀJAM rēķinu.
   6. Nekvalitatīvi vai Līguma pielikumiem neatbilstoši veiktie Darbi netiek akceptēti un apmaksāti līdz defektu vai kļūdu novēršanai.
   7. Par samaksas brīdi uzskatāms bankas atzīmes datums PASŪTĪTĀJA maksājuma uzdevumā.
   8. Gadījumā, ja PASŪTĪTĀJAM rodas pretenzijas par Darbu kvalitāti un Darbu nodošanas-pieņemšanas akts abpusēji netiek parakstīts vai parakstīts ar PASŪTĪTĀJA iebildumiem, tad Darbi netiek apmaksāti, kamēr UZŅĒMĒJS nenovērš Darbu trūkumus.
   9. Gadījumā, ja PASŪTĪTĀJAM rodas pretenzijas par rēķinā norādīto summu pamatotību, PASŪTĪTĀJAM ir tiesības rakstiski iesniegt UZŅĒMĒJAM motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja PASŪTĪTĀJS ir iesniedzis rakstisku pretenziju par rēķinā norādītās summas pamatotību, UZŅĒMĒJAM nav tiesības piemērot līgumsodu par maksājuma nokavējumu līdz strīda atrisināšanai starp PUSĒM.
3. **Termiņi**
   1. Līgums stājas spēkā ar tā parakstīšanas brīdi un ir spēkā līdz no tā izrietošo PUŠU saistību pilnīgai izpildei.
   2. Darbu izpilde jāveic sekojošos termiņos:
      1. visu nepieciešamo iegriezumu veikšana esošajās komunikācijās līdz 2018.gada 20.septembrim;
      2. projektēšanas darbi, kuri ietver sevī apliecinājuma kartes (turpmāk tekstā – Būvniecības dokumentācija) izstrādi un saskaņošanu, būvdarbi, kuri ietver sevī iekārtu piegādi un montāžu, pamata un palīgiekārtu palaišanas ieregulēšanas darbus un būvobjekta nodošanu ekspluatācijā – 7 (septiņi) mēneši no Līguma abpusējas parakstīšanas dienas.
   3. Darbi tiek uzskatīti par pilnībā pabeigtiem brīdī, kad tiek parakstīts Darbu nodošanas-pieņemšanas akts.
   4. Gadījumā, ja PASŪTĪTĀJS nenodrošinās būvdarbu uzsākšanai nepieciešamo telpu atbrīvošanu līdz 2018.gada 1.augustam, Darbu izpildes termiņš var tikt pagarināts par aizkavēto dienu skaitu, bet ne vairāk kā par 3 (trīs) mēnešiem.
4. **Apdrošināšana un garantijas**
5. UZŅĒMĒJS uz sava rēķina uzņemas noslēgt atbildīgā apliecinājuma kartes izstrādes vadītāja un atbildīgā būvdarbu vadītāja profesionālās civiltiesiskās atbildības apdrošināšanas līgumu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
6. UZŅĒMĒJS 5 (piecu) darba dienu laikā no Līguma abpusējas parakstīšanas dienas iesniedz PASŪTĪTĀJAM atbildīgā apliecinājuma kartes izstrādes vadītāja profesionālās civiltiesiskās atbildības apdrošināšanu par apdrošināšanas summu 100 % no piedāvājuma (līguma) summas par projektēšanas un ar to saistīto pakalpojumu veikšanu.
7. Atbildīgā apliecinājuma kartes izstrādes vadītāja profesionālās civiltiesiskās atbildības apdrošināšanas līgumu UZŅĒMĒJS uztur spēkā no apliecinājuma kartes izstrādes darbu sākuma līdz izstrādātas apliecinājuma kartes nodošanai PASŪTĪTĀJAM un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienai līdz būvdarbu garantijas termiņa beigām.
8. UZŅĒMĒJS 5 (piecu) darba dienu laikā no līguma abpusējas parakstīšanas dienas iesniedz PASŪTĪTĀJAM atbildīgā būvdarbu vadītāja profesionālās civiltiesiskās atbildības apdrošināšanas līgumu par apdrošināšanas summu 10 % (desmit procenti) no būvdarbu kopējām būvizmaksām, bet ne mazāk par 150000,00 EUR (viens simts piecdesmit tūkstoši euro 00 centi).
9. Atbildīgā būvdarbu vadītāja profesionālās civiltiesiskās atbildības apdrošināšanas līgumu UZŅĒMĒJS uztur spēkā visu būvdarbu izpildes un garantijas laiku.
10. UZŅĒMĒJS 5 (piecu) darba dienu laikā no līguma abpusējas parakstīšanas dienas iesniedz PASŪTĪTĀJAM bankas vai apdrošināšanas sabiedrības izsniegtu Līguma saistību izpildes nodrošinājuma noteikumiem atbilstošu Līguma saistību izpildes garantiju.
11. Līguma saistību izpildes garantiju PASŪTĪTĀJS ir tiesīgs izmantot Līgumā noteiktajos gadījumos.
12. UZŅĒMĒJS 5 (piecu) darba dienu laikā no Darbu nodošanas-pieņemšanas akta parakstīšanas dienas iesniedz PASŪTĪTĀJAM bankas vai apdrošināšanas sabiedrības izsniegtu garantijas laika nodrošinājuma noteikumiem atbilstošu Darbu garantijas laika garantiju.
13. Darbu garantijas laika garantiju PASŪTĪTĀJS ir tiesīgs izmantot, lai kompensētu garantijas laikā konstatēto būvdarbu, materiālu, uzstādīto iekārtu defektus vai trūkumus.
14. **UZŅĒMĒJA pienākumi un tiesības**
15. UZŅĒMĒJA pienākumi:
    * 1. veikt Darbus pilnā apjomā Līgumā noteiktajos termiņos un pienācīgā kvalitātē;
      2. pirms būvdarbu uzsākšanas izstrādāt būvniecības dokumentāciju, saskaņot to ar Līgumā, tā pielikumos un spēkā esošos normatīvos aktos noteiktām valsts institūcijām un citām personām, un nodot to PASŪTĪTĀJAM;
      3. pirms būvdarbu uzsākšanas pārbaudīt situāciju Būvobjektā, lai nepieļautu kļūdas Darbu procesā un pieņemt to ar Būvobjekta nodošanas-pieņemšanas aktu;
      4. veikt Darbus kvalitatīvi, ievērojot Līgumā, Līguma pielikumos un normatīvajos aktos noteiktās prasības un nosacījumus;
      5. patstāvīgi organizēt un saskaņot Darbus ar visām atbildīgajām institūcijām, kā arī, ja nepieciešams, juridiskajām un/vai fiziskajām personām;
      6. Darbu izpildē izmantot Līguma pielikumos norādītos sertificētus un kvalitatīvus materiālus un iekārtas;
      7. veikt Ministru kabineta 2003.gada 25.februāra noteikumos Nr.92 „Darba aizsardzības prasības, veicot būvdarbus” (turpmāk – Noteikumi Nr.92) noteiktās projekta vadītāja funkcijas, tajā skaitā nodrošināt līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi;
      8. par saviem līdzekļiem piegādāt Darbiem nepieciešamos materiālus, konstrukcijas un iekārtas;
      9. trīs dienu laikā no Līguma parakstīšanas brīža, kā arī Līguma darbības laikā nekavējoties informēt PASŪTĪTĀJU par visiem tiesu procesiem, kas uzsākti pret UZŅĒMĒJU;
      10. savlaicīgi un Līgumā noteiktā kārtībā izskatīt visus no PASŪTĪTĀJA saņemtos paziņojumus, pieprasījumus, iesniegumus, vēstules un priekšlikumus, un sniegt atbildes;
      11. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām;
      12. nodrošināt darba aizsardzības pasākumus Būvobjektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību;
      13. nodrošināt Būvobjektā strādājošos ar nepieciešamajiem darba aizsardzības līdzekļiem;
      14. nodrošināt darba laikā PASŪTĪTĀJAM brīvu un drošu piekļūšanu Būvobjektam;
      15. nodrošināt tīrību Būvobjektā, regulāru būvgružu izvešanu no Būvobjekta uz sava rēķina;
      16. ne vēlāk kā 5 (piecu) darba dienu laikā rakstiski ziņot PASŪTĪTĀJAM par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei;
      17. pēc PASŪTĪTĀJA pieprasījuma Darbu izpildes laikā organizēt darba sapulces, pieaicinot PASŪTĪTĀJA pārstāvjus un nepieciešamības gadījumā arī citus pārstāvjus;
      18. normatīvajos aktos noteiktajā kārtībā izstrādāt un kārtot Darbu veikšanas izpilddokumentāciju visā Darbu veikšanas laikā;
      19. Ja Līgums tiek vienpusēji izbeigts, nekavējoties pārtraukt Būvdarbus, par ko tiek sastādīts Būvdarbu nodošanas - pieņemšanas akts, atstāj darba vietu drošībā un kārtībā;
      20. nodrošināt Darbu vadīšanu, ko veic UZŅĒMĒJA iepirkuma piedāvājumā norādītais:
          1. atbildīgais apliecinājuma kartes izstrādes vadītājs Dmitrij Podčernin (būvprakses sertifikāta Nr.3-01205), mob. tālrunis +37068783628, e-pasts [gandras@gandras.net](mailto:gandras@gandras.net);
          2. atbildīgais būvdarbu vadītājs Dmitrij Podčernin (būvprakses sertifikāta Nr.4-02332), mob. tālrunis +37068783628, e-pasts [gandras@gandras.net](mailto:gandras@gandras.net).
      21. patstāvīgi organizēt savu nolīgto apakšuzņēmēju darbs un jādod nepieciešamie norādījumi un uzdevumi atbilstoši Tehniskajai specifikācijai, kā arī jāveic izpildīto Darbu kontrole un pieņemšana. Norēķinus ar apakšuzņēmējiem UZŅĒMĒJS kārto patstāvīgi.UZŅĒMĒJS ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;
      22. veikt citus šajā Līgumā, Līguma pielikumos vai normatīvos aktos noteiktos pienākumus vai darbības.
16. UZŅĒMĒJA tiesības:
17. Līgumā noteiktajā kārtībā saņemt samaksu par atbilstoši Līguma nosacījumiem veiktajiem un pieņemtajiem Darbiem;
18. Līgumā noteiktajā kārtībā nodot PASŪTĪTĀJAM Darbus pirms Līgumā noteiktā termiņa;
19. nepieciešamības gadījumā pieprasīt no PASŪTĪTĀJA Līguma izpildei nepieciešamo informāciju vai dokumentāciju;
20. lūgt PASŪTĪTĀJAM tehnoloģisko pārtraukumu, ja ir iestājušies Līgumā noteiktie gadījumi.
21. **Apakšuzņēmēju un personāla nomaiņas un iesaistes kārtība**
22. UZŅĒMĒJS nav tiesīgs bez saskaņošanas ar PASŪTĪTĀJU veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
23. PASŪTĪTĀJS nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
24. PASŪTĪTĀJS nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
    * 1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām UZŅĒMĒJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu UZŅĒMĒJS atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi UZŅĒMĒJA atklātā konkursa iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
    1. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
    2. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
    3. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, UZŅĒMĒJS iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā UZŅĒMĒJS paziņo PASŪTĪTĀJAM par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
25. **PASŪTĪTĀJA pienākumi un tiesības**
    1. PASŪTĪTĀJA pienākumi:
26. līdz būvdarbu uzsākšanai apņemas sagatavot UZŅĒMĒJAM visas Darbu izpildei nepieciešamās teritorijas un nodrošināt UZŅĒMĒJAM iespēju pieslēgties pie PASŪTĪTĀJA komunikācijām, piederumiem un citiem nosacījumiem, kas nepieciešami UZŅĒMĒJAM Darbu veikšanai;
27. nodrošināt UZŅĒMĒJA izmantojamo iekārtu, instrumentu un Darbu paredzēto materiālu pagaidu glabāšanu telpās;
28. ievērot Līguma un spēkā esošo normatīvo aktu nosacījumus, kā arī atbildīgo valsts un pašvaldības iestāžu prasības;
29. pārbaudīt UZŅĒMĒJA iesniegto Līguma 4.sadaļā minēto dokumentu atbilstību Līguma un Līguma pielikumu prasībām. Gadījumā, ja UZŅĒMĒJA iesniegtais Līguma 4.sadaļā minētais dokuments neatbilst Līguma un Līguma pielikumu prasībām, tad PASŪTĪTĀJS pieprasa UZŅĒMĒJU 3 (trīs) darba dienu laikā atkārtoti iesniegt Līguma un Līguma pielikumu prasībām atbilstošu dokumentu;
30. savlaicīgi un Līgumā noteiktā kārtībā izskatīt visus no Izpildītāja saņemtos paziņojumus, pieprasījumus, iesniegumus, vēstules un priekšlikumus, un sniegt atbildes;
31. nodrošināt Izpildītājam pieeju Būvobjektam visu Līguma darbības laiku;
32. nozīmēt Būvobjektā savu pilnvaroto pārstāvi – pašvaldības akciju sabiedrības “Daugavpils siltumtīkli” tehniskā direktora vietnieks Raimonds Stašuns, tālrunis 20044461, e-pasts [raimonds.dsiltumtikli@online.lv](mailto:raimonds.dsiltumtikli@online.lv), būvdarbu izpildes, to kvalitātes un atbilstības Līgumam uzraudzīšanai un informācijas apmaiņas nodrošināšanai;
33. pieņemt Izpildītāja atbilstoši Līgumam, tā pielikumu un normatīvajiem aktiem izpildītos Darbus un samaksāt par izpildītajiem Būvdarbiem Līguma noteiktajā kārtībā;
34. izvērtēt UZŅĒMĒJA lūguma par tehnoloģisko pārtraukumu pamatotību atbilstoši Līguma nosacījumiem;
35. savlaicīgi likvidēt avārijas, kas rodas ārpus UZŅĒMĒJA būvdarbu vietas, kuras var kavēt Darbu izpildi;
36. veikt citus šajā Līgumā, Līguma pielikumos vai normatīvos aktos noteiktos pienākumus vai darbības.
    1. PASŪTĪTĀJA tiesības:
37. nepieņemt Darbus ar Darbu nodošanas – pieņemšanas aktu līdz trūkumu novēršanas brīdim, rakstiski informējot par to UZŅĒMĒJU, ja PASŪTĪTĀJAM rodas pretenzijas par sniegto Darbu kvalitāti un/vai apjomu.
38. ne biežāk kā reizi nedēļā pieprasīt un ne vēlāk kā 3 (trīs) darba dienu laikā no pieprasījuma brīža saņemt no UZŅĒMĒJA rakstveida ziņas par Darbu izpildes gaitu un atbilstību termiņiem;
39. dot Izpildītājam saistošus norādījumus attiecībā uz Līguma izpildi;
40. iegūt trešo personu atzinumus par Līguma izpildes gaitu vai rezultātu, ja tas nepieciešams Līgumā paredzēto saistību izpildes pārbaudei;
41. veikt Darbu izpildes kontroli. PASŪTĪTĀJS veiktā Darbu izpildes kontrole vai UZŅĒMĒJA izpildīto Darbu pārbaude nevar būt par pamatu Līgumā vai ar likumu noteiktās UZŅĒMĒJA atbildības par neatbilstoši izpildītiem Darbiem samazināšanai;
42. apturēt Darbu izpildi, ja UZŅĒMĒJS vai tā personāls neievēro uz Darbu izpildi attiecināmos normatīvos aktus vai Līguma, Līguma pielikumu nosacījumus. Darbus Izpildītājs ir tiesīgs atsākt, saskaņojot to ar PASŪTĪTĀJU, pēc konstatētā pārkāpuma novēršanas. UZŅĒMĒJAM nav tiesību uz Darbu izpildes termiņa pagarinājumu sakarā ar šādu Darbu apturēšanu.
43. **Darbu pieņemšana – nodošana**
    1. UZŅĒMĒJS Darbus uzsāk, paveic un Līgumam un normatīvajiem aktiem atbilstošā kvalitātē nodod PASŪTĪTĀJAM saskaņā ar šī Līguma un tā pielikumu nosacījumiem un atbilstoši spēkā esošo normatīvo aktu prasībām.
    2. Pēc visu Darbu pabeigšanas UZŅĒMĒJS iesniedz PASŪTĪTĀJAM Darbu nodošanas-pieņemšanas aktu.
    3. Pirms Būvdarbu uzsākšanas PUŠU atbildīgās personas apseko konkrētu Būvobjektu un nosaka Būvdarbu apjomus. Pēc apsekošanas PUŠU atbildīgās personas paraksta Būvobjekta nodošanas-pieņemšanas aktu. Iepriekšminētais dokuments kļūst par līguma neatņemamu sastāvdaļu.
    4. Darbu nodošanas-pieņemšanas aktu PASŪTĪTĀJS 5 (piecu) darba dienu laikā pēc to iesniegšanas paraksta vai iesniedz UZŅĒMĒJAM aktu par konstatētajiem defektiem, nosakot termiņu to novēršanai. Konstatētos defektus UZŅĒMĒJS novērš bez papildus samaksas.
44. **Darbu garantija**
45. Darbu ietvaros veikto Darbu garantijas termiņš ir 60 (sešdesmit) mēneši no Darbu nodošanas-pieņemšanas akta parakstīšanas dienas.
46. Garantijas laikā UZŅĒMĒJA pienākums ir novērst radušos defektus un nepilnības par saviem līdzekļiem, ja tie ir radušies UZŅĒMĒJA nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, UZŅĒMĒJAM ir pienākums saviem spēkiem un par saviem līdzekļiem veikt visus nepieciešamos Darbus.
47. Par nepieciešamību novērst defektus, PASŪTĪTĀJS paziņo par to UZŅĒMĒJAM telefoniski un nosūtot pretenziju ar ierakstītu vēstuli.
48. Pēc pretenzijas saņemšanas (pa tālruni un ar ierakstītu vēstuli), UZŅĒMĒJA pienākums ir PASŪTĪTĀJA noteiktajā termiņā nodrošināt defektu vai nepilnību novēršana un par izpildītiem darbiem rakstiski paziņojot PASŪTĪTĀJAM.
49. Gadījumā, ja starp PUSĒM rodas strīds par UZŅĒMĒJA veikto Darbu atbilstību Līgumā noteiktajām prasībām vai Latvijas Republikā spēkā esošo normatīvo aktu un noteikumu prasībām, Darbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām PUSĒM. Šādā gadījumā ekspertīzes izdevumus sedz UZŅĒMĒJS.
50. Ja UZŅĒMĒJS neveic defektu novēršanu PASŪTĪTĀJA noteiktajā termiņā, PASŪTĪTĀJS ir tiesīgs piesaistīt citu piegādātāju veikt defektu novēršanu. Defektu novēršanas izmaksas apmaksā UZŅĒMĒJS. Gadījumā, ja UZŅĒMĒJS atsakās izmaksāt PASŪTĪTĀJAM defektu novēršanas izmaksas, tad PASŪTĪTĀJS ir tiesīgs minētās izmaksās ieturēt no Darbu garantijas laika garantijas.
51. **PUŠU atbildība**
52. PUSES atbild viena otrai saskaņā ar Līgumu un Latvijas Republikas normatīvajos aktos noteikto.
53. UZŅĒMĒJS apliecina, ka ir veicis visas nepieciešamās darbības un aprēķinus, kas nodrošina Darbu veikšanu par Līguma cenu, un UZŅĒMĒJS apliecina, ka Finanšu piedāvājumā ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai Darbu veikšanai, lai nodrošinātu Darbu izpildi atbilstoši Līguma noteikumiem. Visi Darbi, par kuriem UZŅĒMĒJS bija informēts, bet nav ievērtēti Līguma cenā, tiek veikti uz UZŅĒMĒJA rēķina.
54. UZŅĒMĒJS ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. UZŅĒMĒJS ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
55. Ja UZŅĒMĒJS nepabeidz Darbus Līguma 3.2.punktā noteiktajā termiņā, tad PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma cenas par katru Darbu izpildes kavējuma dienu, bet ne vairāk kā 10 % (desmit procenti) no Līguma cenas.
56. Ja UZŅĒMĒJS Līgumā noteiktajā termiņā neiesniedz Līguma 4.sadaļā minēto dokumentu/us vai iesniegtais dokuments/i neatbilst Līguma un Līguma pielikumu prasībām un pēc PASŪTĪTĀJA prasības UZŅĒMĒJS 3 (trīs) darba dienu laikā atkārtoti nav iesniedzis Līguma un Līguma pielikumu prasībām atbilstošu dokumentu/us, tad PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma cenas par katru kavējuma dienu, bet ne vairāk kā 10 % (desmit procenti) no Līguma cenas.
57. Ja UZŅĒMĒJS savlaicīgi nepagarina iesniegto Līguma 4.sadaļā minēto dokumentu un neiesniedz iepriekšminēto faktu apliecinošu dokumentu, PASŪTĪTĀJS ir tiesīgs piemērot līgumsodu 0,5 % (nulle komats pieci procenti) apmērā no UZŅĒMĒJA piedāvātās Līguma cenas par katru kavējuma dienu, bet ne vairāk kā 10 % (desmit procenti) no Līguma cenas.
58. Ja PASŪTĪTĀJS bez pamatojuma neveic apmaksu Līgumā noteiktajā termiņā, tad PASŪTĪTĀJS maksā UZŅĒMĒJAM līgumsodu 0,5 % (nulle komats pieci procenti) apmērā no nokavētā maksājuma summas par katru kavējuma dienu, bet ne vairāk kā 10 % (desmit procenti) no Līguma cenas.
59. UZŅĒMĒJS maksā Līgumā noteikto līgumsodu vai atlīdzina zaudējumus PASŪTĪTĀJAM vai PASŪTĪTĀJS tos atskaita no tuvākā paredzētā maksājuma UZŅĒMĒJAM vai ietur no Līguma saistību izpildes garantijas.
60. Līgumsoda samaksa PUSES neatbrīvo no pienākuma izpildīt Līgumā noteiktās saistības.
61. **Nepārvarama vara**
62. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
63. PUSEI, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
64. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, PUSES pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
65. **Līguma grozīšana un izbeigšana**
66. Līgumu var grozīt un papildināt šajā līgumā un normatīvajos aktos noteiktajos gadījumos un kārtībā, PUSĒM savstarpēji rakstiski vienojoties. Lemjot par līguma grozījumu veikšanu, jāievēro Publisko iepirkumu likuma 61.panta noteikumi.
67. PASŪTĪTĀJS ir tiesīgs vienpusēji bez jebkāda zaudējumu atlīdzības pienākuma izbeigt Līgumu, rakstveidā brīdinot par to UZŅĒMĒJU 7 (septiņas) darba dienas iepriekš, ja:
68. UZŅĒMĒJS nepabeidz Darbus Līguma 3.2.2.apakšpunktā noteiktajā termiņā un kavējums pārsniedz 10 (desmit) darba dienas;
69. UZŅĒMĒJS nav spējīgs vai tiesīgs veikt Darbus atbilstoši Līguma un/vai Līguma pielikumu nosacījumiem un saskaņā ar Latvijas Republikā spēkā esošajiem normatīvajiem aktiem;
70. UZŅĒMĒJS Darbu izpildi veic neatbilstoši Līguma, Līguma pielikumu vai Latvijas Republikas spēkā esošos normatīvo aktu prasībām;
71. UZŅĒMĒJS pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
72. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
73. Ja PASŪTĪTĀJS vienpusēji atkāpjas no Līguma, tad UZŅĒMĒJS nekavējoties pārtrauc Darbus un piedaloties PASŪTĪTĀJA un UZŅĒMĒJA nozīmētajām atbildīgajām amatpersonām, tiek sastādīts akts par izpildītajiem Darbu apjomiem no būvniecības sākuma. Par izpildītiem Darbiem tiek uzskatīti tikai tie, kuri veikti atbilstoši Līguma un Līguma pielikumiem, kā arī par izpildītiem Darbiem tiek uzskatīti tikai tie, kam ir Latvijas būvnormatīvos noteiktie tehniskie parametri, un par kuriem Būvobjektā ir būvnoteikumos uzskaitītā būvdarbu veikšanas dokumentācija. PASŪTĪTĀJS ir tiesīgs veikt pārbaudes un pieaicināt neatkarīgus ekspertus izpildīto Darbu apjoma noteikšanai.
74. Gadījumā, ja Līgums tiek pārtraukts UZŅĒMĒJA vainas dēļ Līguma 12.2.1.-12.2.3.punktos paredzētajos gadījumos, PASŪTĪTĀJS ir tiesīgs ieturēt līguma saistību izpildes garantijas summu pilnā apmērā.
75. **Autortiesības un īpašuma tiesības**
76. Saskaņā ar šo Līgumu UZŅĒMĒJA projektēšanas darbu rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.
77. Visa būvniecības dokumentācija kā autortiesību objekts ir uzskatāms par vienpersonisku PASŪTĪTĀJA īpašumu. UZŅĒMĒJAM ir pienākums būvniecības dokumentāciju nodot PASŪTĪTĀJAM. Projektētājs nav tiesīgs būvniecības dokumentāciju izmantot ar Līgumu nesaistītiem mērķiem bez iepriekšējas rakstiskas PASŪTĪTĀJA piekrišanas.
78. UZŅĒMĒJS ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar būvniecības dokumentācijas izstrādi vai radītā tās turpmāku izmantošanu.
79. UZŅĒMĒJS maksā PASŪTĪTĀJAM jebkādu zaudējumu atlīdzību par autortiesību pārkāpumiem, kuri ir radušies PASŪTĪTĀJAM UZŅĒMĒJA darbības vai bezdarbības dēļ.
80. PASŪTĪTĀJAM īpašuma tiesības uz būvi tiek saglabātas visu būvdarbu izpildes laiku, īpašuma tiesības uz visiem izmantotajiem materiāliem, tiek nodotas vienlaicīgi ar attiecīgo Darbu nodošanas-pieņemšanas aktu.
81. Visa informācija un dokumentācijas, kuru UZŅĒMĒJS saņem no PASŪTĪTĀJA vai iegūst būvdarbu izpildes procesā, ir izmantojama vienīgi būvdarbu izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu katrā atsevišķā gadījumā.
82. Visa informācija un dokumentācija, kuru PASŪTĪTĀJS saņem no UZŅĒMĒJA vai iegūst darbu izpildes procesā, ir izmantojama vienīgi darbu izpildei. Tās izmantošana citiem mērķiem ir pieļaujama vienīgi ar UZŅĒMĒJA rakstisku piekrišanu katrā atsevišķā gadījumā.
83. **Strīdu izskatīšanas kārtība**
84. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, starp PUSĒM tiek risināta sarunu ceļā.
85. Ja vienošanās starp PUSĒM sarunu ceļā netiek panākta, tad strīds tiek izšķirts Latvijas Republikas tiesā normatīvajos aktos noteiktajā kārtībā.
86. **Noslēguma noteikumi**
87. Jebkuri Līguma grozījumi vai papildinājumi, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu PUŠU parakstīti.
88. Par tādu darbu izpildi, kuru izpildes gaitā UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem.
89. Ja kādai no PUSĒM tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai PUSEI.
90. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai PUSEI, ar vienādu juridisko spēku un ir saistošs PUSĒM no tā parakstīšanas brīža.
91. Ar Līgumu uzņemto saistību izpildes nodrošināšanai PUSES nosaka sekojošas atbildīgās personas:
92. no PASŪTĪTĀJA puses – pašvaldības akciju sabiedrības “Daugavpils siltumtīkli” tehniskā direktora vietnieks Raimonds Stašuns, tālrunis 20044461, e-pasts [raimonds.dsiltumtikli@online.lv](mailto:raimonds.dsiltumtikli@online.lv);
93. no UZŅĒMĒJA puses – UAB “GANDRAS ENERGOEFEKTAS” vadītājs, kuram ir tiesības juridiskās personas vārdā noslēgt darījumu, Dmitrij Podčernin, mob. tālrunis mob. tālrunis +37068783628, e-pasts [gandras@gandras.net](mailto:gandras@gandras.net).
94. **Līguma pielikumi**
95. 1.pielikums – Tehniskā specifikācija uz 6 (sešām) lapām;
96. 2.pielikums – Tehniskais piedāvājums uz 8 (astoņām) lapām;
97. 3.pielikums – Finanšu piedāvājums uz 5 (piecām) lapām;
98. 4.pielikums – Galvenā personāla saraksts uz 3 (trīs) lapām;
99. 5.pielikums – Līguma saistību izpildes nodrošinājuma noteikumi uz 1 (vienas) lapas;
100. 6.pielikums – Līguma garantijas laika nodrošinājuma noteikumi uz 1 (vienas) lapas.
101. **PUŠU juridiskās adreses un rekvizīti**

|  |  |
| --- | --- |
| **Pasūtītājs:**  PAS “Daugavpils siltumtīkli”,  reģistrācijas Nr.41503002945,  18.novembra iela 4, Daugavpils, LV-5401, Latvija  Luminor Bank AS, kods NDEALV2X,  konts LV87NDEA0000082040907  Pašvaldības akciju sabiedrība “Daugavpils siltumtīkli” valdes loceklis    *(personiskais paraksts)* J.Oļenovs | **Uzņēmējs:**  UAB “GANDRAS ENERGOEFEKTAS”, mītnes valsts reģistrācijas Nr.155909013, Veteranu gatve 5, Visaginas, LT-31114, Lietuva  SWEDBANK AB, kods HABALT2,  konts LT197300010042144662  UAB “GANDRAS ENERGOEFEKTAS” vadītājs, kuram ir tiesības juridiskās personas vārdā noslēgt darījumu    *(personiskais paraksts)* D.Podčernin |